pythainlp/thai_wikipedia_clean_20230101 huggingface dataset:
สิบแปดปีต่อมา เกิดความวุ่นวายไปทั่วแผ่นดินจีนเมื่อหลายขุนศึกได้รบรากันเพื่อช่วงชิงอำนาจและดินแดน พระเจ้าเหี้ยนเต้กลายเป็นจักรรพรรดิหุ่นเชิดภายใต้การควบคุมของโจโฉขุนศึกผู้ทรงอิทธิพล ในระหว่างนั้นพระเจ้าเหี้ยนได้ทรงทราบว่าพระองค์มีพระอนุชาฝาแฝดคือเล่าผิง จึงทรงมีรับสั่งเรียกเล่าผิงเข้าวังเพื่อช่วยเหลือพระองค์กอบกู้ราชวงศ์ฮั่นไม่ให้ล่มสลาย ตลอดหลายปีมานี้ เล่าผิงเติบโดขึ้นพร้อมกับสุมาอี้ และไม่เคยทราบเรื่องชาติกำเนิดที่แท้จริงของตนมาก่อน
ละครถ่ายทำที่ Hengdian World Studios และ Xiangshan Film City ระหว่างวันที่ 7 มีนาคม ถึงวันที่ 28 มิถุนายน พ.ศ. 2560
พระสนมตังกุยฮุย
ธนัชชา สุขสด
ธนัชชา สุขสด นักวอลเลย์บอลหญิงทีมชาติไทย ปัจจุบันอยู่ต้นสังกัดไดมอนด์ฟู้ด ไฟเชฟน์ สปอตร์ คลับ
อภินิหารกระบี่สามภพ
อภินิหารกระบี่สามภพ (อักษรจีน:莽荒纪 ,) เป็นละครโทรทัศน์ที่สร้างขึ้นในปี 2016 นำแสดงโดย หลิว ข่ายเวย, หวัง โอว, หลิว เจินเฟิง, จาง จวิ่นหนิง, หลี่ เวย, ฝง จุ่นชี ออกอากาศทางช่อง iQiyi , Tencent video , Anhui TV ในประเทศจีน และออกอากาศทางช่องเวิร์คพอยท์ ใน ประเทศไทย เริ่มออกอากาศตอนแรกในวันที่ 8 มิถุนายนนี้
The Legend of Jade Sword
ยูฟ่าเนชันส์ลีก 2019 รอบชิงชนะเลิศ
ยูฟ่าเนชันส์ลีก 2019 รอบชิงชนะเลิศ เป็นการแข่งขันฟุตบอลเพื่อตัดสินหาทีมชนะเลิศจากรอบสุดท้ายของการแข่งขันยูฟ่าเนชันส์ลีก ฤดูกาล 2018–19 โดยเป็นรอบชิงชนะเลิศครั้งแรกของการแข่งขันฟุตบอลระดับนานาชาติที่เกี่ยวข้องกับทีมชาติของสมาคมในยูฟ่า การแข่งขันมีขึ้นในวันที่ 9 มิถุนายน ค.ศ. 2019 ที่อิชตาดียูดูดราเกาในโปร์ตู และเป็นการพบกันระหว่างเจ้าภาพโปรตุเกสกับเนเธอร์แลนด์
รอบชิงชนะเลิศจัดขึ้นที่อิชตาดียูดูดราเกาในโปร์ตู ซึ่งเป็นเมืองใหญ่อันดับสองของประเทศโปรตุเกส
เป็นสนามเหย้าของสโมสรฟุตบอลโปร์ตู
&lt;section begin=ผู้เล่น /&gt;
&lt;/includeonly&gt;&lt;section end=ผู้เล่น /&gt;
อาลส์เมร์
อาลส์เมร์  เป็นเทศบาลและเมืองในจังหวัดนอร์ทฮอลแลนด์ ประเทศเนเธอร์แลนด์ ชื่อมาจากคำในภาษาดัตช์ที่แปลว่า "ปลาไหล"  กับ "ทะเลสาบ"  เมืองตั้งอยู่ห่างจากอัมสเตอร์ดัมไปทางตะวันตกเฉียงใต้ 13 กิโลเมตร บางครั้งมีผู้ขนานนามอาลส์เมร์ว่าเป็นเมืองหลวงแห่งดอกไม้ของโลก เนื่องจากการประมูลดอกไม้ที่ใหญ่ที่สุดในโลกตั้งอยู่ที่เมืองนี้ อีกทั้งยังมีเรือนอนุบาลพรรณไม้จำนวนมากและสถานีทดลองปลูกดอกไม้อีกหนึ่งแห่ง
อัมสเติลเวน
อัมสเติลเวน  เป็นเทศบาลในจังหวัดนอร์ทฮอลแลนด์, เนเธอร์แลนด์ มีประชากรทั้งหมด 89,918 อัมสเติลเวนเป็นหนึ่งในเขตชานเมืองของอัมสเตอร์ดัม ชื่ออัมสเติลเวนมาจากแม่น้ำอัมสเติล (เช่นเดียวกับในชื่อของอัมเตอร์ดัม) และ veen แปลว่าหนองหรือทุ่งโล่ง เคแอลเอ็มมีศูนย์หลักอยู่ที่อัมสเติลเวน รวมถึงหนึ่งในบิกโฟร์ เคพีเอ็มจีด้วย ปัจจุบันอัมสเติลเวนมีชื่อเสียงในเรื่องพิพิธภัณฑ์ศิลปะโมเดิร์นของเมือง
พิพิธภัณฑ์ภูเก็ตไทยหัว
พิพิธภัณฑ์ภูเก็ตไทยหัว เป็นโรงเรียนจีนฮกเกี้ยนซึ่งปัจจุบันได้ปรับปรุงเป็นพิพิธภัณฑ์เชิงวัฒนธรรมของชาวภูเก็ต สร้างขึ้นในปี พ.ศ. 2447 ตั้งอยู่ที่ถนนกระบี่ ตำบลตลาดเหนือ อำเภอเมืองภูเก็ต จังหวัดภูเก็ต พื้นที่ของพิพิธภัณฑ์ภูเก็ตไทยหัวเดิมประกอบด้วยศาลเจ้าและโรงเรียนสอนภาษาจีนชั้นสูงชื่อ "ฮั่วบุ่น" ซึ่งจัดตั้งขึ้นเมื่อ พ.ศ. 2454 ต่อมาในปี พ.ศ. 2489 ได้เปลี่ยนชื่อเป็น โรงเรียนภูเกตจุงหัว และในปี พ.ศ. 2491 ได้เปลี่ยนมาเป็น โรงเรียน ภูเก็ตไทยหัว จนกระทั่งปี พ.ศ. 2538 โรงเรียนภูเก็ตไทยหัวได้ย้ายไปอยู่ที่ตั้งใหม่ ต่อมาในปี พ.ศ. 2545 อาคารเรียนหลังนี้ได้รับการขึ้นทะเบียนเป็นโบราณสถาน หลังจากนั้น มูลนิธิกุศลสงเคราะห์ จังหวัดภูเก็ต และผู้ที่มีส่วนเกี่ยวข้องได้ปรึกษาหารือและตกลง ที่จะปรับปรุงอาคารและพื้นที่โดยรอบเพื่อจัดตั้งเป็นพิพิธภัณฑ์ภูเก็ตไทยหัว และมีพิธีเปิดอย่างเป็นทางการในวันที่ 1 ตุลาคม พ.ศ. 2551
พิพิธภัณฑ์ภูเก็ตไทยหัว ได้รับการออกแบบอาคารให้มีรูปแบบสถาปัตยกรรมจีน-โปรตุเกส หรือ ซีโน-โปรตุกีส ซึ่งเป็นรูปแบบทั่วไปในย่านเมืองเก่าภูเก็ต มีผังอาคารเป็นแบบสี่เหลี่ยมผืนผ้าแบบสมมาตรล้อมลาน กลางอาคารที่ตรงกับช่องเปิดโล่งในหลังคา หลังคาเป็นหลังคาปั้นหยาผสมหลังคาจั่ว มุงกระเบื้องกาบกล้วยดินเผา
ภายในพิพิธภัณฑ์ภูเก็ตไทยหัวมีการจัดแสดงภาพถ่ายเก่าๆ ของโรงเรียน ส่วนภายในอาคารจัดแสดงสิ่งของ หนังสือ ภาพถ่ายและเรื่องราวต่างๆ ของโรงเรียนภูเก็ตไทยหัว มีห้องนิทรรศการภาพ แสดงความเป็นมาของชาวจีนที่ย้ายถิ่นฐานมาอยู่ที่ ภูเก็ต บุคคลสำคัญของภูเก็ต ชุดแต่งกายประจำถิ่น อาหารพื้นเมือง เทศกาลงานประเพณี อาคารแบบชิโนโปรตุกีส และภาพถ่ายเก่าแก่ที่แสดงความเป็นมา ด้านเศรษฐกิจของภูเก็ตตั้งแต่ยุคเหมือง แร่ การทำสวนยางพารา และการท่องเที่ยว
ปวีร์ ตัณฑะเตมีย์
ปวีร์ ตัณฑะเตมีย์ (เกิดวันที่ 22 ตุลาคม พ.ศ. 2539) เป็นนักฟุตบอลชาวไทย เล่นในตำแหน่งเซ็นเตอร์แบ็ก ให้กับราชบุรี มิตรผล ในไทยลีก และทีมชาติไทย
ปวีร์ ได้ลงเล่นให้กับทีมชาติไทยครั้งแรกในการแข่งขันฟุตบอลชิงถ้วยพระราชทานคิงส์คัพ ครั้งที่ 47 ในนัดที่แพ้อินเดีย 1–0 โดยได้ลงเล่นเป็นผู้เล่นตัวจริง แต่ถูกเปลี่ยนตัวออกในนาทีที่ 41
อินเตอร์เนชันแนลแชมเปียนส์คัพ ฤดูกาล 2019
อินเตอร์เนชันแนลแชมเปียนส์คัพ 2019 (หรือ ไอซีซี) เป็นการแข่งขันฟุตบอลกระชับมิตร ฤดูกาลที่ 7.
ทั้งหมด 12 ทีมที่เข้าร่วมในทัวร์นาเมนต์.
a.ฟีออเรนตีนา ร่วมการแข่งขันแทน โรมา ที่ถอนตัวเนื่องจากต้องลงแข่งยูฟ่ายูโรปาลีก รอบคัดเลือกรอบสอง
16 สนามแข่งขันสำหรับอินเตอร์เนชันแนลแชมเปียนส์คัพได้ประกาศออกมาเมื่อวันที่ 26 มีนาคม ค.ศ. 2019.
โปรแกรมการแข่งขันได้ประกาศออกมาเมื่อวันที่ 28 มีนาคม ค.ศ. 2019. แต่ละทีมจะได้ลงเล่น 3 นัด, ซึ่งรวมกันทั้งหมด 18 นัด.
12 ทีมจะถูกจัดอันดับขึ้นอยู่กับผลการแข่งขันจากทั้งสามนัดของพวกเขา, กับทีมอันดับที่ดีที่สุดจะได้ครองแชมป์.
การถ่ายทอดสดในแต่ละประเทศ.
ทั้งหมด 18 นัดจะทำการสตรีมสดสำหรับการตลาดที่ขายไม่ออกและไฮไลท์การแข่งขันได้วางจำหน่ายสำหรับทุกพื้นที่รอบโลกผ่านทางเว็บไซต์อย่างเป็นทางการของไอซีซี.
สโมสรฟุตบอลแมนเชสเตอร์ซิตีในฤดูกาล 2019–20
ฤดูกาล 2019–20 เป็นฤดูกาลที่ 118 ของ สโมสรฟุตบอลแมนเชสเตอร์ซิตี แต่เป็นฤดูกาลที่ 91 ในฟุตบอลอังกฤษและเป็นฤดูกาลที่ 23 ใน พรีเมียร์ลีก นับตั้งแต่ลีกได้กำเนิดก่อตั้งขึ้นเป็นครั้งแรกโดยแมนเชสเตอร์ซิตีเป็นหนึ่งใน 22 สมาชิกระบบลีกแบบดั้งเดิม. เช่นเดียวกับ พรีเมียร์ลีก สโมสรจะได้เข้าร่วมใน เอฟเอคัพ, อีเอฟแอลคัพ และ ยูฟ่าแชมเปียนส์ลีก, หลังเป็นฤดูกาลที่ 9 ติดต่อกันของพวกเขาได้เข้าร่วมในการแข่งขัน.
ฤดูกาลเริ่มต้นระหว่างวันที่ 1 กรกฎาคม ค.ศ. 2019 ถึง 31 สิงหาคม ค.ศ. 2020.
ฤดูร้อน: £ 0
รวม: £ 133,790,000‬
รวม: £ 64,600,000
รวม: £ 77,979,000
เดอะฮาร์ตฟาวน์เดชัน
เดอะฮาร์ตฟาวน์เดชันเป็นชื่อของทีมแท็กอนุพันธ์และคอกม้าที่ประกอบด้วยสมาชิกและเพื่อนสนิทของตระกูลมวยปล้ำฮาร์ต ชื่อนี้มีต้นกำเนิดในสหพันธ์มวยปล้ำแห่งโลกในปี 1985 โดยมีมูลนิธิฮาร์ตดั้งเดิมประกอบไปด้วยพี่น้องตระกูลเบร็ทฮาร์ตและจิม Neidhart เริ่มแรกจัดการโดย Jimmy Hart (ไม่มีส่วนเกี่ยวข้อง) พวกเขาชนะการแข่งขันชิงแชมป์แท็กทีม WWF สองครั้ง WWE ได้จัดอันดับมูลนิธิฮาร์ตดั้งเดิมอย่างต่อเนื่องเป็นหนึ่งในทีมแท็กที่ยิ่งใหญ่ที่สุดในประวัติศาสตร์มวยปล้ำ
แท็กทีมที่รู้จักกันในชื่อมูลนิธิใหม่เป็นทีมอายุสั้นก่อตั้งขึ้นในปี 1991 ไม่นานหลังจากที่เดิมยกเลิก ทีมนี้ประกอบไปด้วย Neidhart และ Owen Hart น้องชายของ Bret ทั้งสองก็ร่วมงานกันอีกครั้งในปี 1994 และชื่อมูลนิธิใหม่จะถูกใช้ในภายหลังโดย Neidhart ร่วมกับ The Blue Meanie
มูลนิธิฮาร์ต (บางครั้งเรียกว่ามูลนิธิฮาร์ทแห่งใหม่ในชาตินี้) ได้รับการปฏิรูปเป็นคอกม้าในปี 1997 ประกอบด้วยเบร็ทโอเว่นพี่สะใภ้ของพวกเขาเนดฮาร์ทและดาวี่บอยสมิ ธ ก่อตั้งขึ้นในฐานะกลุ่มต่อต้านชาวอเมริกันที่ต่อต้านแคนาดาพวกเขาจะจัดการ WWF ประชันที่มีอยู่ทั้งหมด (ชื่อ WWF ชื่ออินเตอร์คอนติเนนตัลชื่อยุโรปและชื่อแท็กทีม) หลังจาก Pillman เสียชีวิตในปี 1997 อีกสี่คนยังคงดำเนินต่อไปกับคอกม้าอีกหนึ่งเดือนก่อนที่มันจะยกเลิก
หลานชายที่เก่าแก่ที่สุดของโอเว่นและเบร็ทเท็ดดี้ฮาร์ทใช้ชื่อฮาร์ทฟาวน์เดอร์หลายครั้งพร้อมกับเพื่อนสนิทแจ็คอีแวนส์ตั้งแต่ต้นยุค 2000 และพวกเขาได้จัดแข่งขันชิงแชมป์ด้วยกันภายใต้ชื่อ ในปี 2007 หลายรุ่นที่สามของฮาร์ตได้สร้างคอกม้าใหม่รวมถึงเท็ดดี้, เดวิดฮาร์ตสมิ ธ , นาตาลียาและแฟนของนาตาลียา (สามีคนต่อมา) ไทสัน Kidd กลุ่มนี้ทำงานร่วมกันเป็นมูลนิธิฮาร์ตเจนเนอเรชั่นถัดไปในอาณาเขตการพัฒนาของ WWE Florida Championship Wrestling (FCW) ซึ่งพวกเขาชนะการแข่งขัน FCW Florida Tag Team Championship Smith และ Kidd บริหารงานโดย Natalya หลังจากเดบิวต์ใน WWE ในฐานะราชวงศ์ฮาร์ทที่พวกเขาชนะการแข่งขันแท็กทีม WWE Unified
ไฮน์ริชที่ 5 เคานต์พาลาไทน์แห่งไรน์
ไฮน์ริชที่ 5 ผู้อาวุโสแห่งเบราน์ชไวค์ (; ค.ศ. 1175 – 28 เมษายน ค.ศ. 1227) เป็นเคานต์พาลาไทน์แห่งไรน์ตั้งแต่ 6 สิงหาคม ค.ศ. 1195 ถึง ค.ศ. 1213
ไฮน์ริชเป็นบุตรชายคนโตของไฮน์ริชสิงห์ ดยุคแห่งซันเซินและไบเอิร์น กับมาทิลดาแห่งอังกฤษ พระราชธิดาคนโตของพระเจ้าเฮนรีที่ 2 แห่งอังกฤษกับอาลีเยนอร์แห่งอากีแตน และเป็นพี่ชายของอนาคตจักรพรรดิอ็อทโทที่ 4 แห่งจักรวรรดิโรมันอันศักดิ์สิทธิ์ หลังบิดาถูกจักรพรรดิฟรีดริช บาร์บาร็อสซาแห่งราชวงศ์โฮเอินชเตาเฟินถอดออกจากตำแหน่งดยุคแห่งซัคเซินและไบเอิร์น ไฮน์ริชได้ติดตามบิดาซึ่งลี้ภัยมาอยู่ในอังกฤษ ในราชสำนักของพระเจ้าเฮนรีที่ 2 และได้เติบโตในอังกฤษ เมื่อครอบครัวเดินทางกลับเยอรมนีในปี ค.ศ. 1189 ไฮน์ริชผู้ลูกได้สร้างชื่อเสียงให้แก่ตัวเองด้วยการปกป้องที่พักในเบราน์ชไวค์ของตระกูลเวล์ฟจากกองทัพของพระเจ้าไฮน์ริชที่ 6 พระราชโอรสของจักรพรรดิ ปีต่อมาตระกูลเวล์ฟได้ลงนามสงบศึกกับราชวงศ์โฮเอินชเตาเฟิน ไฮน์ริชกับโลทาร์ผู้เป็นน้องชายตกเป็นตัวประกันของกษัตริย์ เขาได้เข้าร่วมกับกองทัพเยอรมันในการสู้รบในปี ค.ศ. 1191 กับราชอาณาจักรซิซิลีของอิตาลีและมีส่วนร่วมในการปิดล้อมเนเปิลส์ แต่สุดท้ายเขาได้ทิ้งการสู้รบหนีไปมาร์แซย์ และกลับไปเยอรมนีเพราะเข้าใจผิดว่าจักรพรรดิไฮน์ริชที่ 6 สวรรคตแล้ว เป็นเหตุให้จักรพรรดิไฮน์ริชต้องถอนทัพออกจากซิซิลีและจักรพรรดินีคอนสแตนซ์ถูกคุมขัง
ไฮน์ริชกลายเป็นทายาทในรัฐพาลาทิเนตแห่งไรน์จากการสมรสกับอักเน็สแห่งโฮเอินชเตาเฟิน ลูกพี่ลูกน้องของจักรพรรดิไฮน์ริชที่ 6 ซึ่งเป็นธิดาและทายาทของค็อนราท เคานต์พาลาไทน์แห่งไรน์ในปี ค.ศ. 1193 ซึ่งในตอนแรกบิดาของเธอมีแผนจะให้เธอสมรสเข้าราชวงศ์ฝรั่งเศส แต่เมื่อจักรพรรดิไฮน์ริชที่ 6 ต้องการจะฟื้นฟูความสัมพันธ์ระหว่างราชวงศ์โฮเอินชเตาเฟินกับตระกูลเวล์ฟ อักเน็สจึงถูกบิดาและจักรพรรดิจับให้สมรสกับไฮน์ริชเพื่อเชื่อมสายสัมพันธ์ระหว่างสองตระกูล หลังการสมรสไฮน์ริชได้กลายเป็นพันธมิตรคนสนิทของจักรพรรดิและได้ติดตามพระองค์ไปพิชิตซิซิลีในปี ค.ศ. 1194/95
ในปี ค.ศ. 1195 ค็อนราท บิดาของอักเน็ส และไฮน์ริชสิงห์ บิดาของไฮน์ริชได้ถึงแก่กรรม ไฮน์ริชได้สืบทอดทั้งรัฐพาลาทิเนตของพ่อตาและดัชชีซัคเซินของบิดา ในปี ค.ศ. 1197 เขาได้ออกเดินทางไปทำสงครามครูเสดร่วมกับจักรพรรดิไฮน์ริชที่ 6 หลังการยุติลงของสงครามครูเสดและการสวรรคตอย่างกระทันหันของจักรพรรดิไฮน์ริชที่ 6 ไฮน์ริช เคานต์พาลาไทน์ได้เดินทางกลับเยอรมนีและเข้าไปพัวพันในการแย่งชิงบัลลังก์จักรวรรดิโรมันอันศักดิ์สิทธิ์ในปี ค.ศ. 1198 ระหว่างราชวงศ์โฮเอินชเตาเฟินกับตระกูลเวล์ฟ โดยในตอนแรกไฮน์ริชได้เลือกอยู่ฝั่งตระกูลเวล์ฟซึ่งนำโดยอ็อทโท น้องชายของตน แต่ความเกรียงไกรของฝ่ายโฮเอินชเตาเฟินซึ่งนำโดยฟิลลิพแห่งชวาเบินทำให้การรักษารัฐพาลาทิเนตไว้เป็นเรื่องยาก ไฮน์ริชจึงย้ายไปอยู่ฝั่งโฮเอินชเตาเฟินในปี ค.ศ. 1204 หลังแบ่งดินแดนของตระกูลเวล์ฟกับอ็อทโทและวิลเฮ็ล์มผู้เป็นน้องชาย ไฮน์ริชได้ย้ายไปปกครองอาณาเขตทางเหนือของซัคเซินและได้รับการรับรองตำแหน่งเคานต์พาลาไทน์จากฟิลลิพแห่งชวาเบิน การแย่งชิงบัลลังก์สิ้นสุดลงหลังฟิลลิพถูกสังหารในปี ค.ศ. 1208 อ็อทโทได้ขึ้นครองบัลลังก์เป็นจักรพรรดิอ็อทโทที่ 4 แห่งจักรวรรดิโรมันอันศักดิ์สิทธิ์และไฮน์ริชได้ย้ายกลับมาอยู่ฝั่งน้องชายอีกครั้ง
หลังได้สืบทอดดินแดนสำคัญของซัคเซินต่อจากวิลเฮ็ล์มผู้เป็นน้องชายในปี ค.ศ. 1213 ไฮน์ริชได้เกษียณตัวจากรัฐพาลาทิเนตและได้ยกรัฐให้แก่ไฮน์ริชที่ 2 บุตรชายซึ่งโตเป็นผู้ใหญ่พอ แม้จะปกครองดัชชีซัคเซินเพียงอย่างเดียว แต่เขายังคงขนานนามตนเองว่าเคานต์พาลาไทน์และดยุคแห่งซัคเซิน ในปี ค.ศ. 1214 ไฮน์ริชผู้ลูกถึงแก่กรรมโดยไร้ซึ่งทายาท ทรัพย์สินที่ดินส่วนของตระกูลเวล์ฟจึงตกเป็นของอ็อทโท บุตรชายของวิลเฮ็ล์มที่ภายหลังได้ขึ้นเป็นดยุคแห่งเบราน์ชไวค์-ลือเนอบวร์คคนแรกในปี ค.ศ. 1235 ขณะที่รัฐพาลาทิเนตตกเป็นของอักเน็ส น้องสาววัยยี่สิบต้น ๆ ของไฮน์ริชผู้ลูกที่ถูกจับหมั้นหมายไว้กับลุดวิจ บุตรชายของอ็อทโท ดยุคแห่งไบเอิร์นซึ่งอยู่ฝั่งราชวงศ์โฮเอินชเตาเฟิน
ไฮน์ริชถึงแก่กรรมในปี ค.ศ. 1227 ที่เบราน์ชไวค์ ร่างของเขาถูกฝังในอาสนวิหารเบราน์ชไวค์
ในปี ค.ศ. 1193 ไฮน์ริชได้สมรสกับอักเน็สแห่งโฮเอินชเตาเฟิน ธิดาของค็อนราท เคานต์พาลาไทน์แห่งไรน์ ทั้งคู่มีบุตรธิดาด้วยกัน คือ
ราวในปี ค.ศ. 1209 ไฮน์ริชได้สมรากับอักเน็สแห่งลันทซ์แบร์ค ธิดาของค็อนราทที่ 2 มาร์เกรฟแห่งเลาซิทซ์
เจ้าชายวิลเฮ็ล์ม วิคทอร์แห่งปรัสเซีย
เจ้าชายวิลเฮ็ล์ม วิคทอร์แห่งปรัสเซีย  ประสูติเมื่อวันที่ 15 กุมภาพันธ์ ค.ศ. 1919 ณ คีล ชเลสวิช-ฮ็อลชไตน์ ประเทศเยอรมนี เป็นพระโอรสพระองค์เล็กและพระองค์เดียวในเจ้าชายอาดัลแบร์ทแห่งปรัสเซีย (ค.ศ. 1884–1948) และเจ้าหญิงอเดลาอีเดอแห่งซัคเซิน-ไมนิงเงิน เป็นพระราชนัดดาในจักรพรรดิวิลเฮ็ล์มที่ 2 แห่งเยอรมนี และเป็นพระญาติชั้นที่ 1 ในเกออร์ค ฟรีดริช เจ้าชายแห่งปรัสเซีย มีพระเชษฐภคินี 2 พระองค์
จากการเสกสมรสของพระบิดาและพระมารดา ทำให้พระสถานะของพระองค์นั้นเป็นที่ถกเถียงว่า มีสิทธิ์ได้รับการสืบตำแหน่ง เจ้าชายพระประมุขแห่งราชวงศ์โฮเอินท์ซ็อลเลิร์น หรือไม่ ปัจจุบันพระองค์ทรงงานในด้านการทหารและการทูต
พระองค์ทรงเสกสมรสกับ มารี อ็องตัวแน็ต เคาน์เตสแห่งโอโยส เมื่อวันที่ 20 กรกฎาคม ค.ศ. 1944 มีพระบุตรดังนี้
ถึงแม้ว่าพระองค์จะมีพระสถานะที่ถกเถียงในเรื่องการสืบตำแหน่งพระประมุขแห่งราชวงศ์โฮเอินท์ซ็อลเลิร์น แต่พระบุตรได้รับพระอิสริยยศ เจ้าชาย/หญิงแห่งปรัสเซีย พร้อมฐานันดรรอยัลไฮเนส เจ้าชายวิลเฮ็ล์ม วิคทอร์ สิ้นพระชนม์ลงเมื่อ 7 กุมภาพันธ์ ค.ศ. 1989 ซึ่งเป็นวันก่อนครบรอบวันประสูติปีที่ 70 เพียง 8 วัน
สถานีหลีจื่อป้า
สถานีหลีจื่อป้า  เป็นสถานีหนึ่งในเส้นทางรถไฟฟ้าฉงชิ่งสาย 2 ตั้งอยู่อำเภอหยูจงในเขตเทศบาลนครฉงชิ่ง ประเทศจีน โดยสถานีและอาคารที่พักอาศัยถูกสร้างเป็นโครงสร้างเดียวกันและสร้างขึ้นมาพร้อมกันทั้งหมด ซึ่งมีผู้เข้าใจว่าเส้นทางรถไฟและสถานีดังกล่าวถูกสร้างผ่านตัวอาคารในภายหลัง เปิดให้บริการตั้งแต่ พ.ศ. 2547
ตัวสถานีตั้งอยู่ภายในชั้นที่หกถึงแปดของอาคารที่พักอาศัยความสูง 19 ชั้น มีการติดตั้งอุปกรณ์ลดเสียงชนิดพิเศษ เพื่อมิให้รบกวนผู้อยู่อาศัยอยู่ในอาคารดังกล่าว โดยอุปกรณ์ดังกล่าวจะถูกเปิดเมื่อมีรถไฟฟ้าจะเข้าเทียบสถานี ซึ่งลดความดังจากเสียงรถไฟลงจนเท่าเสียงเครื่องล้างจาน
สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ฯ กรมพระศรีสวางควัฒน วรขัตติยราชนารี
อาเล็กซานดาร์ วูชิช
อาเล็กซานดาร์ วูชิช (; เกิด 5 มีนาคม พ.ศ. 2513) เป็นนักการเมืองเซอร์เบีย และประธานาธิบดีคนปัจจุบันของเซอร์เบียตั้งแต่ 31 พฤษภาคม พ.ศ. 2560
ออทโท สตรัสเซอร์
ฮาร์ตบี
ฮาร์ตบี  เป็นกลุ่มบอยแบนด์สัญชาติเกาหลีใต้ที่ก่อตั้งโดยMarblePop Entertainment ประกอบด้วยสมาชิกสี่คนคือ โดจิน, จินอุค, ชานยอง และ บยอลฮา เปิดตัวครั้งแรกกับซิงเกิ้ล "Shine" ในวันที่ 3 ธันวาคม 2014 จากนั้นจึงเปิดตัวอย่างเป็นทางการด้วยมินิอัลบั้ม "Remember" ในวันที่ 6 พฤษภาคม 2015
รายนามคู่สมรสนายกรัฐมนตรีไทย
พระเทพสังวรญาณ (พวง สุขินทริโย)
วัดจีนในดิลี
วัดจีนในดิลี เป็นศาสนสถานของชาวจีนโพ้นทะเล ตั้งอยู่ในกรุงดิลี ประเทศติมอร์-เลสเต สร้างใน พ.ศ. 2471 ในยุคที่โปรตุเกสปกครองติมอร์ และยังมีการประกอบพิธีกรรมทางศาสนามาจนถึงปัจจุบัน
อาคารหลักประดิษฐานกวนอู แม่ทัพชาวจีนที่ได้รับการยอมรับนับถือตามคติศาสนาพื้นบ้านจีน ลัทธิขงจื๊อ และศาสนาพุทธแบบจีน อีกอาคารหนึ่งประดิษฐานกวนอิม พระโพธิสัตว์ที่ศาสนาพื้นบ้านจีนให้การยอมรับนับถือ
พ.ศ. 2469 ชุมชนจีนในดิลีได้ก่อตั้งวัดอย่างง่าย ๆ ภายในโรงรถ ภายในวัดประดิษฐานรูปเคารพสูง 30 เซนติเมตรซึ่งนำมาจากประเทศจีน กระทั่งใน พ.ศ. 2471 รัฐบาลโปรตุเกสและชุมชนจีนได้บริจาคทุนจำนวนหนึ่งสำหรับสร้างวัดหลังปัจจุบัน เมื่อสร้างแล้วเสร็จจึงนำรูปเคารพเข้าไปประดิษฐานยังอาคารที่ถูกสร้างใหม่
ราฟาแอล กึไรรู
ราฟาแอล อาดึลีนู ฌูแซ กึไรรู (; เกิดวันที่ 22 ธันวาคม ค.ศ. 1993) เป็นนักฟุตบอลอาชีพชาวโปรตุเกส ปัจจุบันเล่นให้กับสโมสรโบรุสซีอาดอร์ทมุนท์และทีมชาติโปรตุเกส โดยเล่นในตำแหน่งแบ็กซ้ายเป็นหลัก แต่สามารถเล่นในตำแหน่งกองกลางฝั่งซ้ายได้ด้วย
กึไรรูเกิดในเมืองเลอบล็อง-เมนีล ย่านชานกรุงปารีส บิดาเป็นชาวโปรตุเกส ส่วนมารดาเป็นชาวฝรั่งเศส เขาเริ่มต้นอาชีพนักฟุตบอลที่สโมสรก็อง ต่อมาใน ค.ศ. 2013 เขาเซ็นสัญญากับสโมสรลอรีย็องที่ซึ่งเขาเปิดตัวในลีกเอิง ในเดือนมิถุนายน ค.ศ. 2016 เขาได้เข้าร่วมสโมสรโบรุสซีอาดอร์ทมุนท์
ราฟา ซิลวา
ราฟาแอล อาลึชังดรึ "ราฟา" ฟือร์นังดึช ฟึไรรา ดา ซิลวา (; เกิดวันที่ 17 พฤษภาคม ค.ศ. 1993) เป็นนักฟุตบอลชาวโปรตุเกส ปัจจุบันเล่นให้กับสโมสรไบฟีกาและทีมชาติโปรตุเกสในตำแหน่งกองกลางตัวรุก
หลังจากเริ่มต้นอาชีพนักฟุตบอลที่สโมสรไฟเร็งซึ ราฟาได้ย้ายไปยังสโมสรบรากาใน ค.ศ. 2013 และลงเล่นให้กับสโมสรมากกว่า 100 นัด โดยเป็นผู้ชนะเลิศในตาซาดึปูร์ตูกัล 2016 เขาเข้าร่วมสโมสรไบฟีกาใน ค.ศ. 2016
ในฐานะผู้เล่นทีมชาติโปรตุเกสชุดหลักตั้งแต่ ค.ศ. 2014 ราฟาเป็นตัวแทนประเทศในการแข่งขันฟุตบอลโลก 2014 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
Rafa Silva
วีลียัม การ์วัลยู
วีลียัม ซิลวา ดึ การ์วัลยู (; เกิดวันที่ 7 เมษายน ค.ศ. 1992) เป็นนักฟุตบอลอาชีพชาวโปรตุเกส ปัจจุบันลงเล่นในตำแหน่งกองกลางตัวรับให้กับเรอัลเบติส สโมสรในลาลิกา และทีมชาติโปรตุเกส
เขาเริ่มต้นอาชีพจากสถาบันฟุตบอลของสปอร์ติงลิสบอน และถูกพัฒนาจนขึ้นสู่ทีมชุดใหญ่ขณะมีอายุ 18 ปี เขาลงเล่นให้กับทีม 192 นัดในทุกรายการ ช่วยให้ชนะเลิศตาซาดึปูร์ตูกัล 2015 เขาย้ายร่วมทีมเรอัลเบติส ในปี ค.ศ. 2018 ก่อนช่วยให้ทีมชนะเลิศโกปาเดลเรย์ ในปี ค.ศ. 2022
ในลงเล่นให้กับทีมชาติโปรตุเกสชุดใหญ่ตั้งแต่ ค.ศ. 2013 การ์วัลยูยังเป็นตัวแทนประเทศในการแข่งขันฟุตบอลโลกสองครั้ง รวมถึงฟุตบอลชิงแชมป์แห่งชาติยุโรปสองครั้ง ซึ่งในปี ค.ศ. 2016 เขาช่วยให้ทีมชนะเลิศที่ประเทศฝรั่งเศส
โปรตุเกส อายุไม่เกิน 21 ปี
มารียู รุย
มารียู รุย ซิลวา ดูวาร์ตึ (; เกิดวันที่ 27 พฤษภาคม ค.ศ. 1991) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งแบ็กซ้ายให้กับสโมสรนาโปลีในอิตาลี
รุยเริ่มอาชีพนักฟุตบอลที่สโมสรไบฟีกา จากนั้นได้ใช้เวลาส่วนใหญ่อยู่ในอิตาลีโดยเป็นตัวแทนสโมสรเอมโปลี, โรมา และนาโปลีในเซเรียอา
รุยเป็นส่วนหนึ่งของทีมชาติโปรตุเกสในการแข่งขันฟุตบอลโลก 2018
แซดริก ซูวารึช
แซดริก รีการ์ดู อัลวึช ซูวารึช (; เกิด 31 สิงหาคม ค.ศ. 1991) หรือที่รู้จักกันในชื่อ แซดริก เป็นนักฟุตบอลอาชีพชาวโปรตุเกส ปัจจุบันเล่นในตำแหน่งแบ็กขวาให้กับอาร์เซนอล และทีมชาติโปรตุเกส
แซดริกเริ่มต้นอาชีพนักฟุตบอลที่สโมสรสปอร์ติงลิสบอน ตลอดสี่ฤดูกาลของเขากับสโมสรในปรีไมราลีกา แซดริกปรากฏตัวในเกมการแข่งขัน 89 เกม และทำประตูได้ 2 ประตู ต่อมาใน ค.ศ. 2015 เขาเซ็นสัญญากับเซาแทมป์ตัน
หลังจากลงเล่นในระดับเยาวชนทั้งหมด 72 ครั้ง แซดริกก็ได้เปิดตัวกับทีมชาติโปรตุเกสชุดใหญ่ใน ค.ศ. 2014 เขาเป็นตัวแทนประเทศในการแข่งขันฟุตบอลโลก 2018 และฟุตบอลชิงแชมป์แห่งชาติยุโรป 2016 โดยเป็นผู้ชนะเลิศการแข่งขันรายการหลัง
Cédric Soares
วีไยรีญา
อาดึลีนู อังแดร วีไยรา ดึ ไฟรตัช  หรือที่รู้จักกันในชื่อ วีไยรีญา (; เกิดวันที่ 24 มกราคม ค.ศ. 1986) เป็นนักฟุตบอลอาชีพชาวโปรตุเกส ปัจจุบันเล่นให้กับสโมสรปาโอกในตำแหน่งแบ็กซ้ายเป็นหลัก
วีไยรีญาถนัดทั้งซ้ายและขวา เขาเริ่มเล่นฟุตบอลที่สโมสรโปร์ตู แต่ใช้เวลาส่วนใหญ่ในอาชีพฟุตบอลกับปาโอกและเฟาเอ็ฟเอ็ล ว็อลฟส์บวร์ค
วีไยรีญาเปิดตัวกับทีมชาติโปรตุเกสใน ค.ศ. 2013 และเป็นส่วนหนึ่งของทีมชาติที่ลงแข่งขันในฟุตบอลโลก 2014 และผู้เล่นในฟุตบอลชิงแชมป์แห่งชาติยุโรป 2016 โดยเป็นผู้ชนะเลิศในการแข่งขันรายการหลัง
Vieirinha
ดานีลู ปึไรรา
ดานีลู ลูอิช แอลียู ปึไรรา (; เกิดวันที่ 9 กันยายน ค.ศ. 1991) เป็นนักฟุตบอลอาชีพชาวโปรตุเกส ปัจจุบันเล่นในตำแหน่งกองกลางตัวรับให้แก่ปารีแซ็ง-แฌร์แม็งในลีกเอิงโดยยืมตัวจากโปร์ตูและทีมชาติโปรตุเกส
ปึไรราจากทีมเยาวชนของไบฟีกา ก่อนที่จะทำสัญญากับปาร์มาในเซเรียอาเมื่อ ค.ศ. 2010 เขาถูกปล่อยยืมตัวให้แก่หลายสโมสร ก่อนที่จะได้ทำสัญญากับมารีตีมูใน ค.ศ. 2013 ต่อมาในเดือนกรกฎาคม ค.ศ. 2015 เขาย้ายไปโปร์ตูด้วยค่าตัวประมาณ 4.5 ล้านยูโร เขามีส่วนช่วยให้สโมสรชนะเลิศปรีไมราลีกา 2 สมัยและ Taça de Portugal หนึ่งสมัย โดยเขาเป็นส่วนหนึ่งของทีมชุดที่ชนะเลิศดับเบิลแชมป์ในประเทศใน ค.ศ. 2020 เขาลงเล่นให้แก่โปร์ตูทั้งสิ้น 202 นัด ก่อนที่ในเดือนตุลาคม ค.ศ. 2020 จะย้ายไปเล่นให้แก่ปารีแซ็ง-แฌร์แม็งในฝรั่งเศสด้วยสัญญายืมตัวหนึ่งปี
ปึไรราเกิดที่กินี-บิสเซา และได้เล่นให้แก่ทีมชาติโปรตุเกสชุดเยาวชนในรุ่นอายุไม่เกิน 18, 19, 20 และ 21 ปี โดยได้เข้าชิงชนะเลิศฟุตบอลโลกเยาวชนอายุไม่เกิน 20 ปี 2011 เขาลงเล่นนัดแรกให้แก่ทีมชาติชุดใหญ่ใน ค.ศ. 2015 และเป็นส่วนหนึ่งของทีมชาติชุดที่ชนะเลิศฟุตบอลชิงแชมป์แห่งชาติยุโรป 2016 และยูฟ่าเนชันส์ลีก 2019 รอบสุดท้าย
โปรตุเกส อายุไม่เกิน 20 ปี
Danilo Pereira (Portuguese footballer)
ออกขุนศรีวิสารวาจา
ออกขุนศรีวิสารวาจา ขุนนางและนักการทูตชาวสยามที่ได้เดินทางไปเยือนประเทศฝรั่งเศสในฐานะตรีทูตของ เจ้าพระยาโกษาธิบดี (ปาน) เมื่อ พ.ศ. 2229
ออกขุนศรีวิสารวาจาเกิดเมื่อใดไม่มีหลักฐานแน่ชัดเพราะประวัติของออกขุนศรีวิสารวาจามีการกล่าวถึงน้อยมากแต่สันนิษฐานได้ว่าอาจจะเกิดเมื่อราว พ.ศ. 2199 - พ.ศ. 2204 เพราะในประชุมพงศาวดาร ภาคที่ ๓๔ ได้มีการกล่าวถึงออกขุนศรีวิสารวาจาไว้เพียงสั้น ๆ ว่า และเมื่อคณะของโกษาปานเดินทางกลับถึงสยามแล้วเรื่องราวของออกขุนศรีวิสารวาจาก็มิได้มีการกล่าวถึงอีกเลย
วรนิษฐ์ ถาวรวงศ์ ชื่อเล่น มุก (เกิด 9 ตุลาคม พ.ศ. 2539) เป็นนักร้อง นักแสดงหญิงชาวไทย เป็นที่รู้จักจากการเป็นนักแสดงนำในซีรีส์ Ugly Duckling รักนะเป็ดโง่
วรนิษฐ์ ถาวรวงศ์ ชื่อเล่น มุก เกิดเมื่อวันที่ 9 ตุลาคม 2539 ที่กรุงเทพมหานคร มีพี่ชายคือ เมฆ (จิรกิตติ์ ถาวรวงศ์) จบการศึกษาระดับมัธยมจากโรงเรียนสตรีวิทยา ๒ และระดับอุดมศึกษาจากคณะมนุษยศาสตร์ มหาวิทยาลัยเกษตรศาสตร์ สาขานิเทศศาสตร์
มาร์ก
มาร์ก หรือ มาร์ค สามารถหมายถึง
มัลวีนา สมาแช็ก
มัลวีนา สมาแช็ก-กอแด็ก ( 3 มิถุนายน ค.ศ. 1996 –) เป็นนักวอลเลย์บอลหญิงชาวโปแลนด์ ปัจจุบันเล่นให้กับซาเนตตีแบร์กาโมและทีมชาติโปแลนด์ในตำแหน่งตัวตีนอกด้าน/ตัวตีตรงข้าม
สมาแช็กเริ่มต้นอาชีพนักวอลเลย์บอลกับสโมสรแอสแอ็มแอสแปแซ็ดแปแอส ซอสนอวีแยตส์ หลังจากนั้นสองฤดูกาลเธอย้ายไปยังกาแปแอส แคมิกปอลิตแซในฤดูกาล 2017–18 และในฤดูกาลต่อมาเธอไปเล่นให้กับซาเนตตีแบร์กาโม
ราอุล ฆิเมเนซ
ราอุล อาลอนโซ ฆิเมเนซ โรดริเกซ (; เกิด 5 พฤษภาคม ค.ศ. 1991) เป็นนักฟุตบอลชาวเม็กซิโก ปัจจุบันเล่นในตำแหน่งกองหน้าให้กับวุลเวอร์แฮมป์ตันวอนเดอเรอส์ และทีมชาติเม็กซิโก
อาเมริกา
เม็กซิโก อายุไม่เกิน 23 ปี
ฟาบีโอ บาลาโซ
ฟาบีโอ บาลาโซ (; 20 ตุลาคม ค.ศ. 1995 —) เป็นนักวอลเลย์บอลชายชาวอิตาลี ปัจจุบันเล่นให้กับลูเบ กูชีเน ชีวีตาโนวาและทีมชาติอิตาลีในตำแหน่งตัวรับอิสระ
บาลาโซเริ่มต้นอาชีพนักวอลเลย์บอลด้วยการเป็นนักกีฬาเยาวชนให้กับสโมสรเตรบาเซเลเกในปี ค.ศ. 2010 ต่อมาในปี ค.ศ. 2012 เขาได้ย้ายไปยังสโมสรปัลลาโวโลปาโดวา โดยได้รางวัลชนะเลิศจากวอลเลย์บอลชายเซเรียอาดูเอ และโกปปาอีตาเลียดีเซเรียอาดูเอ ฤดูกาล 2013–14
ในฤดูกาล 2018–19 เขาได้เซ็นสัญญากับสโมสรลูเบ กูชีเน ชีวีตาโนวา โดยเป็นผู้ชนะเลิศในเซเรียอาอูโนและซีอีวีแชมเปียนส์ลีก ฤดูกาล 2018–19
Acnotin
เจ้าชายวิลเฮล์ม วิกเตอร์แห่งปรัสเซีย
ชเลสวิช-ฮ็อลชไตน์
อัลสเมียร์
คูซคือซัคต์
เจ้าหญิงมาร์การิตาแห่งไลนิงเงิน
เจ้าชายโยฮันน์ เกออร์ก ฟอน โฮเอินโซลเลิร์น
เจ้าชายคาร์ล คริสทีอัน ฟอน โฮเอินโซลเลิร์น
เจ้าหญิงเดซีเร ฟอน โฮเอินโซลเลิร์น
เจ้าชายฮูแบร์ตุส ฟอน โฮเอินโซลเลิร์น
แอนเดรียส เจ้าชายแห่งไลนิงเงิน
ชุดส่าหรี่
โทนีฮอว์กโปรสเก็ตเตอร์
ศาสนาในประเทศเกาหลีใต้
ศาสนาในประเทศเกาหลีใต้ จากการสำรวจสำมะโนครัวประชากร พ.ศ. 2558 พบว่าประชากรส่วนใหญ่ระบุตัวตนว่าไม่นับถือศาสนาหรือนับถือลัทธิชินโดร้อยละ 56.9 ขณะที่ประชากรที่นับถือศาสนาส่วนใหญ่ระบุตัวตนว่านับถือศาสนาคริสต์ (แบ่งเป็นโปรเตสแตนต์ร้อยละ 19.7 และโรมันคาทอลิกร้อยละ 7.9) และนับถือศาสนาพุทธแบบเกาหลีร้อยละ 15.5 ที่เหลือร้อยละ 0.8 นับถือศาสนาอื่น ๆ เช่น ลัทธิว็อนบุล ลัทธิขงจื๊อ ลัทธิช็อนโด ลัทธิแทซ็อนจินรีโฮ ลัทธิแทจง ลัทธิชึงซัน และศาสนาคริสต์นิกายออร์ทอดอกซ์
ศาสนาพุทธเป็นศาสนาที่ส่งอิทธิพลยิ่งตั้งแต่ยุคก่อน ส่วนศาสนาคริสต์เริ่มเข้ามามีอิทธิพลช่วงคริสต์ศตวรรษที่ 18 ถึง 19 และมีศาสนิกชนเพิ่มขึ้นอย่างรวดเร็วช่วงคริสต์ศตวรรษที่ 20 ซึ่งเกิดขึ้นจากพลวัตทางสังคมของเกาหลีใต้ในศตวรรษที่ผ่านมา แต่อิทธิพลของลัทธิขงจื๊อและศาสนาพุทธยังมีอยู่มาก กล่าวกันว่าอิทธิพลของขงจื๊อมีลักษณะบังคับ แต่ศาสนาพุทธจะมีท่าทีที่ผ่อนคลายกว่า ทว่าหลัง พ.ศ. 2543 เป็นต้นมา พบว่ามีผู้นับถือศาสนาลดลง ศาสนาพื้นเมืองดั้งเดิมอย่างลัทธิชินโดได้รับความนิยมและผู้ที่นับถือลัทธิดังกล่าวถูกนับเป็นประชากรไม่มีศาสนา จากการสำรวจใน พ.ศ. 2555 พบว่ามีประชากรที่ไม่นับถือศาสนาร้อยละ 15 ระบุว่าไม่เชื่อในพระเจ้า และการสำรวจสำมะโนครัวประชากร พ.ศ. 2558 พบว่ากลุ่มเยาวชนอายุ 20 ปี ไม่นับถือศาสนามากถึงร้อยละ 65
ช่วงคริสต์ศตวรรษที่ 20 เป็นต้นมา ประชากรส่วนใหญ่เป็นคริสต์ศาสนิกชนและผู้ที่นับถือศาสนาพื้นเมือง (คือลัทธิชินโด) ซึ่งศาสนาหลังนี้ไม่เคยได้รับการยอมรับในฐานะวัฒนธรรมของชาติดังศาสนาพื้นบ้านจีนและลัทธิชินโตของญี่ปุ่น ด้วยเหตุนี้ศาสนาคริสต์จึงใช้จุดอ่อนของลัทธิชินโดในการเผยแผ่ศาสนา ประชากรยังประกอบพิธีบูชาบรรพบุรุษซึ่งเป็นคติลัทธิขงจื๊อ ในอดีตลัทธิขงจื๊อเป็นทั้งศาสนาและปรัชญาการปกครอง จักรพรรดิและชนชั้นสูงจึงให้การอุปถัมภ์โอบอุ้มเป็นกรณีพิเศษ ขณะที่ศาสนาพุทธแบบเกาหลีเป็นศาสนาที่หยั่งรากและรุ่งโรจน์ในคาบสมุทรเกาหลีมานาน แต่ช่วงต้นคริสต์ศตวรรษ 20 ศาสนาพุทธก็สูญไปจากสถาบันศาสนาของเกาหลีนานถึง 500 ปีเพราะถูกราชวงศ์โชซ็อนปราบปราม ศาสนาคริสต์เข้าสู่คาบสมุทรเกาหลีตั้งแต่ต้นคริสต์ศตวรรษที่ 18 พวกเขาทำการก่อตั้งโรงเรียนโดยใช้การเรียนรู้แบบ "ซอฮัก" เพื่อสนับสนุนการเผยแผ่ศาสนา หลังการล่มสลายของราชวงศ์โชซ็อนช่วงศตวรรษที่ 19 เป็นต้นมาชาวเกาหลีส่วนใหญ่หันไปนับถือศาสนาคริสต์ เพราะกษัตริย์และชนชั้นสูงมองว่าการปกครองแบบตะวันตกเป็นการพัฒนาประเทศให้ทันสมัย และให้การยอมรับการเผยแผ่ศาสนาของมิชชันนารีทั้งนิกายโรมันคาทอลิกและโปรเตสแตนต์ ในยุคอาณานิคมญี่ปุ่นช่วงครึ่งแรกของศตวรรษที่ 20 การระบุตัวตนว่าเป็นคริสต์ศาสนิกชนและลัทธิชาตินิยมเกาหลีหนักข้อขึ้น หลังรัฐบาลญี่ปุ่นพยายามที่จะผสานลัทธิชินโดกับลัทธิชินโตเพื่อกลืนวัฒนธรรมเกาหลี
หลังการแบ่งคาบสมุทรเกาหลีออกเป็นสองประเทศ รัฐทางเหนือปกครองด้วยระบอบคอมมิวนิสต์ ส่วนรัฐทางใต้ต่อต้านระบอบคอมมิวนิสต์ คริสต์ศาสนิกชนเกาหลีกว่าครึ่งจากเกาหลีเหนือ อพยพลงเกาหลีใต้ ประมาณการผู้อพยพลงใต้นี้อาจมากกว่าหนึ่งล้านคน หลังคริสต์ศตวรรษที่ 20 รัฐบาลเกาหลีใต้มีนโยบายอุปถัมภ์ลัทธิชินโด ในเวลาเดียวกันศาสนาคริสต์มีความเข็มแข็งขึ้น และศาสนาพุทธได้รับการฟื้นฟูอีกครั้ง นักวิชาการระบุว่าสำมะโนครัวเกาหลีใต้ไม่นับผู้ที่นับถือลัทธิชินโดในบัญชี และผู้ที่นับถือศาสนาพื้นเมืองมักถูกดูถูกดูแคลน โดยสถิติที่รวบรวมโดย ARDA ให้ข้อมูลว่าใน พ.ศ. 2553 ชาวเกาหลีใต้นับถือศาสนาพื้นเมืองร้อยละ 14.7 นับถือศาสนาเกิดใหม่ร้อยละ 14.2 และนับถือลัทธิขงจื๊อร้อยละ 10.9